25.6 - 1.7 2017 Montanas Litteraturpris
Sommerkurset Europas sjæl har været så stort et tilløbsstykke, at vi må melde alt udsolgt.
Europa er i øjeblikket hjemsygt af en række krisefænomener, som stjæler billedet fra den kultur- og tankeverden, som har karakteriseret det europæiske kontinent i mere end to tusinde år. Vi taler om flygtningestrømme, arbejdsløshed, gældskriser, kultursammenstød, populisme, terrorisme og Brexit. Mange ser i øjeblikket Europa som et kriseramt og svækket kontinent. Og hvad med det nye politiske verdensbillede efter valget af Donald Trump som USA’s præsident? Åbnes der her mulighed for, at Europa kan indtage en helt ny rolle i verdenspolitikken? Kan det gamle kulturkontinent Europa genindsættes i rollen som toneangivende for en verdensorden, der bygger på idéerne og værdierne i den vestlige civilisation?
Har Europa noget særligt at byde på, netop i kraft af sin kultur, sin idéverden og sine historiske op- og nedture fra renæssancens humanisme til Holocaust? Og hvad med EU? Er EU som en sammenslutning af demokratiske lande, der står til ansvar over for sine borgere, frontløber i den civilisatoriske udvikling?Der tales allerede nu i krogene om den tyske forbundskansler Angela Merkel som den fremtidige indehaver af verdenspolitikkens moralske førerskab. Hvad sker der, hvis hun bliver genvalgt i 2017? Og hvad sker der, hvis hun ikke går? Og hvad med præsidentvalget i Frankrig? Hvad nu, hvis det bringer lederen af Front National Marine le Pen til magten?
Kort sagt: Hvad sker der med Europa? Oplever vi „Aftenlandets undergang“ eller et nybrud i den europæiske kultur? Findes der under overfladen et dybereliggende kulturfundament, som et fremtidens Europa kan bygge videre på? For at bidrage til denne diskussion har vi inviteret en række personer, som hver for sig er meget vidende og engagerede i spørgsmålet om Europa og de muligheder og faldgruber, Europas fremtid kan byde på.
Vi har stjålet titlen på dette kursus fra en bog af idéhistorikeren Johannes Sløk fra 1990erne. Men vi vil grave et spadestik dybere og tillade os at stille spørgsmålet: Har Europa en sjæl? Er der en kerne i den europæiske kultur og det europæiske fællesskab, der også i fremtiden kan spille en aktiv rolle i verdenssamfundet? Og i givet fald: hvilken?
Læs en pdf-udgave af programmet her.
Peter Aaboe Sørensen, undervisningsadjunkt og Jørgen Carlsen, forstander på Testrup Højskole
EUROPA ER ANDET OG MERE END EU
Europa er en mægtig halvø. En verdensdel. Den næstmindste. Den er en udposning p. det store kontinent, man kalder Eurasien. Ser vi på afstanden mellem Nordkap i Norge og sydspidsen af Sicilien, så taler vi om en strækning på cirka 4.200 km. Halvvejs på denne strækning finder vi landsbyen Testrup. Testrup Højskole ligger i midten. Når vi mødes på dette kursus, befinder vi os altså midt i Europa. Det er os selv, vi taler om – ikke dem dernede eller dem, derovre østpå – men os selv, blandt mange andre borgere i Europa.
Jens Christian Grøndahl #/ forfatterEuropas ambassade.
Marlene Wind #/ Professor, leder af Centre for European Politics (CEP)Signalement af Europas muligheder.
Uffe Østergaard #/ professor emeritus CBSFarvel Europa – ses vi igen?
Claus von Barnekow #/ fhv. ambassadør ved EuroparådetHvor blev Europarådet af? – En personlig og kritisk analyserendeberetning om arbejdet med og i menneskerettighedernes og retsstatenspaneuropæiske hjertekamre.
Hans-Jørgen Schanz #/ professor AUEuropa som pluralismens vugge.
Per Nyholm #/ udenrigskorrespondent v. Morgenavisen Jyllands-PostenEuropa – fra drøm til virkelighed.
Anne Haubek #/ journalist og programvært på „Europa lige nu“EU: Alt hvad vi kender står på vippen.
Bjarke Møller #/ direktør for tænketanken EuropaEuropas renæssance i Putins og Trumps tidsalder– Er det muligt at skabe en europæisk forfatningspatriotisme?
Peter Buhrmann #/ europæisk projektlederKan Europa selv?
Jørgen Møller #/ professor AUHvorfor Europa? Et historisk perspektiv.
Jørgen Carlsen #/ forstanderEr Europa også en følelse?
#/ HØJSKOLE MED MERE
Morgenmotion. Aftnerne byder på sangtime, Europa quiz samt opera og lied. Og så runder vi det fælles samvær af med en overdådig festmiddag aog gensidig underholdning.